Document ID: 31994R2938

KOMISSION ASETUS (EY) N:o 2938/94,
annettu 2 päivänä joulukuuta 1994,
viinialan vientituesta annetun asetuksen (ETY) N:o 2137/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (EY) N:o 1891/94(2), ja erityisesti sen 56 artiklan 4 kohdan,
sekä katsoo, että
asetuksen (ETY) N:o 822/87 56 artiklan mukaisesti 1 artiklan 2 kohdassa tarkoitettujen tuotteiden taloudellisesti merkittävän viennin mahdollistamiseksi näiden tuotteiden kansainvälisessä kaupassa käytössä olevien hintojen tasolla, näiden hintojen ja yhteisön hintojen välinen erotus voidaan kattaa vientituella; tätä tukea voidaan kuitenkin myöntää ainoastaan viinialan vientituen myöntämisen yleisistä säännöistä ja niiden määrän vahvistamisen perusteista 5 päivänä helmikuuta 1979 annetun neuvoston asetuksen (ETY) N:o 345/79(3), sellaisena kuin se on muutettuna asetuksella (ETY) N:o 2009/81(4), 1 artiklan 2 kohdassa täsmennetyille tuotteille,
asetuksen (ETY) N:o 345/79 2 artiklan mukaisesti tuki vahvistetaan ottaen huomioon kyseessä oleva tilanne ja sitä koskevat kehitysnäkymät seuraavien osalta:
i) kyseisten tuotteiden hinnat ja yhteisön markkinoilla oleva tuotteiden saatavuus
ja
ii) näiden tuotteiden hinta kansainvälisillä markkinoilla,
on myös otettava huomioon tässä artiklassa tarkoitetut kustannukset, suunnitellun viennin taloudelliset tekijät, mainitussa artiklassa määritellyt tavoitteet ja tarve olla aiheuttamatta häiriöitä yhteisön markkinoille; likööriviineihin sovellettavien maksujen vahvistamisessa olisi kuitenkin otettava huomioon yhteisön hinnan ja maailmanmarkkinahinnan välinen erotus ainoastaan viinin ja likööriviinin valmistuksessa käytettävän rypälemehun osalta, sillä eroavaisuuksia ei ole huomattu muiden kyseisten viinien valmistukseen käytettävien tuotteiden hintojen välillä,
asetuksen (ETY) N:o 345/79 3 artiklan mukaisesti yhteisön markkinoiden hinnat on määritettävä ottaen huomioon viennin kannalta kannattavimmat käytössä olevat hinnat; on otettava huomioon 3 artiklan 2 kohdassa tarkoitetut hinnat kansainvälisessä kaupassa käytettäviä hintoja vahvistettaessa,
tilanne kansainvälisillä markkinoilla tai tiettyjen markkinoiden erityistarpeet voivat edellyttää eron tekemisen eri tukien välillä tietyn tuotteen käyttötarkoituksen tai määräpaikan mukaisesti,
ottaen huomioon Ruotsin ja Suomen liittymisen yhteisöön 1 päivänä tammikuuta 1995, nämä määräpaikat olisi keinottelujen ehkäisemiseksi jätettävä tuen ulkopuolelle vuoden 1994 loppuun asti,
komission asetuksessa (ETY) N:o 3389/81(5), sellaisena kuin se on muutettuna asetuksella (ETY) N:o 1343/94(6), säädetään viinialan vientituen soveltamista koskevista yksityiskohtaisista säännöistä,
sovellettaessa edellä tarkoitettuja sääntöjä nykyiseen markkinatilanteeseen, erityisesti yhteisön ja maailmanmarkkinoiden viinihintoihin, tuet olisi vahvistettava tämän asetuksen liitteen mukaisiksi ja viinialan vientitukien vahvistamisesta annettua komission asetusta (ETY) N:o 2137/93(7), sellaisena kuin se on viimeksi muutettuna asetuksella (EY) N:o 1344/94(8), olisi muutettava, ja
viinialan hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2137/93 liite tämän asetuksen liitteellä.
2 artikla
Tämä asetus tulee voimaan päivänä, jona se julkaistonan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä joulukuuta 1994.

Labels: 3
17
6